
          UN MISTERI PARANORMAL DE LES BRUIXES DE WESTWICK

        

      

    

    
      Llums, càmera, assassinat…

      

      Comença el rodatge d’una pel·lícula de Hollywood al poble i la periodista Cendrine West està llesta per a la primícia. La seva família de bruixes també vol participar-hi, però les entremaliadures amb les estrelles es converteixen prompte en la tragèdia de Tinseltown.

      Els cossos s’acumulen més de pressa que les malediccions de l’aquelarre, i tot apunta a l’extravagant família de la Cen. No es detindran en la seva cerca de la màgica fama, encara que això signifiqui haver de resoldre un cas d’assassinat.

      Les bruixes han llençat un encanteri que ha acabat en desastre i ha proporcionat a l’assassí l’oportunitat de fugir. La Cen recorre a la seva característica combinació de justícia i màgia per mantenir la seva família sota control, però... podrà desemmascarar l’assassí abans que no torni a actuar?

      

      Bruixa i famosa és perfecta per a fanàtics del misteri paranormal, misteri lleuger i bruixes màgicament divertides.

      

      Aquest llibre es pot llegir com un misteri independent, però si vols saber més sobre les bruixes de Westwick i la seva història familiar, pots començar pel primer llibre: Caça de bruixes.

      Les estrelles de cinema poden ser molt grunyidores i exigents. Mai havia pensat que la tieta Amber fos res d’això. No era només una bruixa consumada, sinó que estava acostumada a obrir-se camí com a alta executiva de l’Associació Internacional de l’Art de la Bruixeria. L’AIAB era la seva vida.

      I malgrat això, la meva tieta addicta a la feina havia deixat de banda la seva carrera per un paper. Mai havia mostrat interès per l’actuació, ni tan sols li agradava el cinema, la simple idea d’ella actuant en un èxit de Hollywood se’m feia absurda.

      Però en menys d’una setmana havia aconseguit un paper coprotagonista en Atracament a migdia, la seqüela de l’exitosa pel·lícula de Hollywood Atracament a mitjanit. I havia convençut un cèlebre productor perquè rodés la pel·lícula aquí, a Westwick Corners. Al nostre poble quasi fantasma li vindria bé un impuls econòmic, però de cap manera podia entendre perquè havien elegit un poble fet pols com el nostre.

      No tenia sentit. O bé la tieta Amber tenia importants contactes a Hollywood o havia usat la màgia. O totes dues, els detalls brillaven per la seva absència i no tenia ni idea de qui actuava amb la tieta Amber, només sabia que era un peix gros de Hollywood.

      No podia imaginar perquè viatjaria fins a l’est de l’estat de Washington. Però una cosa estava clara: l’equip de la pel·lícula era realment de Hollywood, i mentre les coses anessin bé, la pel·lícula garantia posar el focus de llum de nou sobre Westwick Corners. Tornarien els turistes amb la cartera plena i Westwick Corners recuperaria el seu benestar financer.

      Tota la informació m’havia arribat de segona mà per part de la mare, ja que encara no havia vist la tieta Amber. Havia arribat la nit anterior des de Londres, on vivia. S’havia ficat directament al seu camió camerino en lloc de passar a veure’ns. Podia semblar estrany, però era el comportament típic de la tieta Amber, estava ansiosa per començar.

      La mare i jo havíem passat tota la nit preparant les habitacions i el desdejuni per als nostres clients a l’Hostal Westwick Corners. Ni tan sols les bruixes podien escapar de certa quantitat de treball manual. Simplement no hi havia prou hores al dia, o a la nit en aquest cas. Em vaig despertar sobre la una de la matinada, però vaig tossir i vaig fer mitja volta.

      La meva ment es va agitar mentre repassava mentalment els detalls. Les habitacions estaven llestes i la mare havia preparat les taules per a desdejunar. Em quedaria al set com una espècie d’enllaç amb el poble, assegurant-me que els treballadors de la pel·lícula tinguessin tot allò que els calia. També esperava poder entrevistar algunes de les estrelles pel Westwick Corners Weekly. Era l’editora del periòdic, encara que sonava més impressionant del que realment era. En realitat, em vaig comprar la feina quan es va jubilar l’antic propietari. Prompte em vaig adonar que el periòdic estava en la basca de la mort i probablement no fos el millor dels negocis en aquells dies. Com li agradava dir a la tieta Pearl, només era un mode d’aconseguir cupons de descompte.

      Els seus comentaris em molestaven, però tenia raó. Als meus lectors retalladors de cupons no els importaven els articles que passava hores escrivint. Pensar que servia d’una altra cosa era un ximpleria. El cada vegada més reduït grup d’ancians lectors només volien cupons i publicitat. Però si més no els ingressos que aquesta generava seguien pagant els comptes i mantenint el periòdic en marxa.

      La meva única altra tasca era vigilar la tieta Pearl. Això era més fàcil de dir que de fer. La tieta Pearl detestava la idea que hi hagués visitants al poble. També mantenia una intensa rivalitat amb la seva germana,  l’Amber, així que esperava que poguessin portar-se bé per una vegada.

      Vaig comprovar el rellotge i vaig veure que eren quasi les cinc de la matinada. Em vaig sentir com si no hagués aclucat l’ull en tota la nit, i era evident que no em tornaria a dormir. Estava massa emocionada amb la pel·lícula. Semblava massa bo per ser veritat, però estava a pocs centenars de metres de l’hostal en la planta baixa del qual hi vivien la mare i la tieta Pearl.

      Vaig tornar a pensar en la tieta Amber. Definitivament tramava alguna cosa, però què? Potser només intentés contribuir al negoci portant la pel·lícula a Westwick Corners.

      O potser no. Mai l’havia vista fer res que no fos pel seu propi benefici. Ja tenia un paper en la pel·lícula, així que, per què havia de rodar-se a Westwick Corners? Em va passar alguna cosa pel cap, però vaig saber ben bé què era. La tieta Amber no s’absentaria mai de l’AIAB per res, tret que hi hagués màgia involucrada. No obstant això, no n’hi havia senyals, si més no, jo no n’havia vist cap.

      Una bruixa més entrenada reconeixeria fàcilment les entremaliadures màgiques, però era un desastre amb els encanteris. Sempre havia volgut practicar més, però la vida semblava ficar-se pel mig. Sobretot darrerament. A mesura que les coses avançaven entre el Tyler i jo, tota la resta quedava en segon pla. Pensar en el meu atractiu xicot em va fer somriure. El Tyler Gates era també el xèrif del poble. Estaria ocupat tot el dia amb el poble ple de tota la gent de la pel·lícula.

      Vaig planejar anar a veure la tieta Amber al seu camerino per tractar d’esbrinar alguna cosa més. L’hostal estava tranquil i obscur mentre caminava, els clients encara no havien despertat per desdejunar. Encara quedaven unes quantes hores. Tenia molt de temps per veure el set de rodatge al carrer principal.

      Vaig baixar el turó gaudint de la quietud de les primeres hores del matí. Encara estava obscur, així que vaig utilitzar una llanterna per trobar el camí envoltat d’arbres que serpentejava cap avall. Vaig arribar a la carretera que arribava al centre i em vaig dirigir al carrer principal. A mesura que m’apropava, vaig veure figures movent-se ràpidament d’una banda a l’altra del carrer. Pel que semblava, l’equip de la pel·lícula també havia estat despert tota la nit.

      Els carrers, normalment deserts, es trobaven plens de personal descarregant camions i configurant la il·luminació i l’equip. Els camerinos mòbils estaven aparcats front al banc. Vaig escrutar el carrer cercant la melena pèl-roja de la meva tieta, però no en vaig veure senyals. Vaig suposar que estaria al seu camerino.

      Em vaig dirigir al set de rodatge que, tècnicament eren només els dos blocs centrals del carrer principal de Westwick Corners. Els edificis de rajols i pedra de principis del segle XX s’alineaven al llarg del carrer. L’edifici del banc, composat per tres plantes, era l’edifici més alt del poble i la localització de la primera escena d’Atracament a migdia. Havien instal·lat tot tipus de càmeres i focus per tot l’edifici i hi havia dotzenes de persones corrent per tot arreu.

      Rodar a Westwick Corners tenia certs avantatges. Els edificis havien estat intactes durant dècades. Simplement no hi havia diners per renovar-los ni construir-ne de nous. El carrer principal era bastant pintoresc d’un mode oblidat i descolorit. Els edificis descuidats lluïen les mateixes finestres i tapissos que tenien a principis del segle passat. Tot estava exactament igual, només una mica deteriorat. Els visitants sovint deien que vindre era com retrocedir en el temps.

      Excepte que ara els rajols havien estat polits amb sorra, els embellidors de fusta estaven acabats de pintar i els edificis lluïen una senyalització pròpia de principis del segle XX. Fins i tot l’asfalt havia estat cobert amb un pam de terra de manera que semblés un camí.

      Tot això havia ocorregut de la nit al matí i costava creure que tot havia estat cosa de l’equip de filmació, sens dubte, la tieta Amber hauria contribuït amb un toc màgic. Però sense importar com hagués ocorregut, el rentat de cara del nostre poble em va dibuixar un somriure al rostre.

      Els pocs vestigis de modernitat havien estat amagats o esborrats. Semblava que els problemes financers del nostre poble en fallida s’havien resolt durant la nit. La pel·lícula havia pagat generosament pel rodatge, i l’elenc i l’equip també portaven diners a Westwick Corners. Fins i tot teníem clients a l’hostal, i altres empreses locals també se’n beneficiaven. La pel·lícula i el rentat de cara del poble podien fer que tornés a estar en nombres positius.

      Em vaig dirigir a la furgoneta de menjar de la mare estacionada uns metres més enllà. Era una furgoneta de l’estil dels anys seixanta amb un rètol a una banda que deia «Ruby’s Burgers». Sota les lletres hi havia un mostrador obert que revelava una cuina completa d’acer inoxidable a l’interior. Quan em vaig apropar es va obrir la porta i va sortir la mare.

      Em va sorprendre veure-la al poble i no a l’hostal, però de vegades les bruixes podien estar en dos llocs alhora. O fer que ho semblés. Es tractava d’una il·lusió bastant efectiva.

      —Cen, has vist l’Amber?

      La mare es va espolsar la farina del davantal de margarides que li cobria la samarreta descolorida i els texans brodats desgastats. Sempre vestia com una hippie moderna, però al mateix temps semblava anar a l’última moda.

      Vaig fer que no amb el cap.

      —Just l’estic buscant. Anava a mirar al seu camerino.

      També esperava fer-me una idea d’on es trobaven la resta dels camerinos de les altres estrelles. Potser pogués entrevistar algú abans de començar el rodatge.

      —Digues-li que passi quan pugui. Necessito algú que vigili les coses una estona.

      Era el codi secret de la mare per cuidar de la tieta Pearl i que no malbaratés res amb les seves entremaliadures. La tieta Pearl odiava els turistes, encara que portaven diners al poble. Segur que tot l’assumpte de la pel·lícula la posava dels nervis.

      Encara que la mare podia estar en dos llocs alhora, per dir-ho d’alguna manera, era massa atendre l’hostal, la furgoneta i vigilar la tieta Pearl al mateix temps. Fins i tot la seva velocitat d’una fracció de segon deixava massa temps a la Pearl sense supervisió. Els poders de la mare eren una benedicció quan es tractava d’obtenir avantatge al càtering, però no eren res en comparació amb els poders de la tieta Pearl. I aquesta no tenia la costum de canalitzar-los de manera productiva.

      La mare va assenyalar amb la mà els seients al voltant de la furgoneta.

      —¿Què et sembla?

      Havien instal·lat una dotzena de taules rodones i cadires al voltant de la furgoneta sota l’ombra d’un gran salze. Semblava una zona còmoda amb jocs de taula de quadres vermells i gerros amb clavells blancs i vermells adornant cada taula. El pla de la mare era deixar-ho tot preparat al càtering per a l’esmorzar de mitjan mati i tornar a l’hostal per servir el desdejuni als hostes.

      —Sembla que ho tens tot controlat. Necessites ajuda amb el menjar?

      Sabia que no, cuinava de mort.

      Però podíem morir si deixaven la tieta Pearl a càrrec de la barbacoa.

      —Tranquil·la, Cen. Ho tinc tot controlat.

      La tieta Pearl va vindre cap a nosaltres, agafant les pinces de la barbacoa com si fossin un arma.

      Anava a preguntar-li perquè estava cuinant de bon matí quan la mare em va cridar l’atenció. Es va posar un dit als llavis indicant-me silenci. Les hamburgueses es llençarien a perdre, però era un petit preu que pagar per mantenir ocupada la tieta Pearl.

      —Cen, arribes just a temps per a esmorzar. Agafa un pastís. —La tieta Pearl va assenyalar una taula rectangular al costat de la furgoneta. Estava ple de pastissos, condiments i amanides—. És la meva recepta secreta d’hamburgueses a la brasa.

      —No és ni hora de desdejunar —vaig protestar—. Què em dius d’un cafè?

      Em va ignorar i va fer mitja volta, estranyament aliena a les flames de quasi un metre que s’aixecaven des de la barbacoa darrere d’ella. El foc s’apropava perillosament a les branques del salze que penjaven de les altures.

      —Compte!

      Les branques més baixes treien fum i crepitaven mentre volaven les espurnes. Vaig mirar al voltant cercant alguna cosa per apagar les flames, però la mare se’m va avançar. Va xiuxiuejar unes paraules i en pocs segons s’havia extingit el foc.

      La tieta Pearl era piròmana i li encantava tindre públic. Sempre feia qualsevol cosa per atreure l’atenció. Generalment això incloïa màgia o foc, o, molt sovint, totes dues coses. Sobretot li agradava fer-me empipar, així que volia ignorar-la. Però em resultava impossible quan la seguretat estava en joc. Vaig mirar els treballadors de la pel·lícula. Per sort, estaven massa immersos en les seves tasques com per haver vist el breu foc.

      —Tranquil·litza’t, Cen. Hauria arreglat qualsevol cosa que se’m sortís de mans. Sempre reacciones de manera exagerada.

      —Prefereixo que no passi res, en primer lloc. —Vaig observar el plat d’hamburgueses carbonitzades al seu costat—. Ningú es menjarà això. Estan massa cremades.

      La mare es va llençar sobre el plat.

      —A alguns els agraden les hamburgueses molt fetes. Les guardaré dins fins que sigui l’hora.

      Aquelles hamburgueses anirien directament a les deixalles, però això la tieta Pearl no ho sabia. Vaig calcular mentalment la quantitat d’hamburgueses per hora que la meva tieta podia cuinar abans de migdia. Era un mètode car per mantenir-la controlada, però reduïa el cost dels danys. La tieta Pearl era capaç de causar estralls si volia. Almenys, pel que feia a les hamburgueses, estaria vigilada per la mare.

      Em feia por pensar en els altres desastres que la tieta Pearl hauria planejat per detenir el rodatge. Malgrat la seva actitud servicial, sabia que l’únic que volia era expulsar els intrusos de la ciutat. Detestava pensar en els plans que tindria reservats per al nostre hostal completament ple, on era la cap de neteja.

      Aquella feina va ser idea de la mare, va pensar que així no interactuaria amb els clients. Malauradament, això li donava accés il·limitat a les habitacions i una gran quantitat d’oportunitats de fer entremaliadures amb sabó i xampú i carregar programes de pagament als comptes dels clients. Probablement tingués idees molt pitjors en ment, però la ignorància era una meravella i no volia ni pensar que hi hauria al seu cap.

      El problema més immediat eren les seves entremaliadures amb la barbacoa. Em feia por preguntar, però ho vaig fer de totes formes.

      —Què fas aquí? Creia que la tieta Amber t’havia aconseguit una feina al set.

      Ja havien discutit?

      La tieta Pearl em va ignorar mentre llençava altra mitja dotzena d’hamburgueses a la graella i encenia el gas.

      La tieta Amber havia promès mantenir ocupada la seva germana major tot el dia. No obstant això, allà era la tieta Pearl, a l’espera dels problemes. Era un huracà de quaranta quilos cercant un lloc on aterrar. Els turistes i l’equip de la pel·lícula eren l’enemic per a ella. La seva presència a la furgoneta no era una coincidència. Esperava que no aplegués tan lluny com per a enverinar ningú.

      —L’Amber li ha aconseguit una bona feina amb l’utillatge, però la Pearl es nega a acceptar-la. —La mare es va col·locar una grenya rossa que li sortia per sota del seu brillant mocador fúcsia i turquesa—. Diu que no és suficient per a ella.

      —T’equivoques, Ruby. No l’he rebutjada —digué la tieta Pearl aixecant el tenedor en l’aire i quasi colpejant una branca de l’arbre—. Em va enredar quan em va explicar la feina. Se suposava que seria cap de pirotècnia, no una ajudant que vigila una caixa de joguines. No m’estranya que l’Amber m’eviti. Me les pagarà.

      —No pots ser cap de pirotècnia, no tens experiència en pel·lícules —vaig sospirar. La rivalitat entre les germanes no tenia límits—. Segur que la tieta Amber només volia ajudar.

      La tieta Pearl va bufar i va afegir el líquid del pot que tenia al maluc a la barbacoa. Les flames van saltar una fracció de segon més tard. Les mirava encantada mentre s’aixecaven cada vegada més des de la graella. Semblava en tràngol.

      —Compte!

      Se’m eriçar el coll. La meva tieta detestava les figures d’autoritat, tant les formals com les informals. També era una piròmana en rehabilitació, així que la idea que s’apropés al foc em feia venir esgarrifances.

      Les flames van disminuir quan el combustible es va consumir i la tieta Pearl va sortir del tràngol.

      —Has dit alguna cosa?

      Ens va somriure dolçament.

      —L’utillatge és una gran oportunitat, Pearl. Per algun lloc has de començar —va dir la mare apagant la barbacoa—. Pots afegir aquesta experiència al currículum.

      —L’Amber no té experiència —va replicar la tieta Pearl—. Com ha obtingut un paper protagonista?

      Jo també m’ho preguntava, però li vaig dir:

      —Estàs gelosa.

      —No ho estic.

      Vaig girar els ulls en blanc.

      —Sempre heu de competir entre vosaltres?

      Les dues germanes de la mare tenien seixanta i setanta anys, i la tieta Pearl era la major. La seva intensa rivalitat no s’havia apagat en absolut amb els anys. De fet, cada vegada era més forta. No podien estar en la mateixa habitació cinc minuts sense estirar-se els cabells mútuament. La mare sempre acabava la discussió i feia de mediadora malgrat ser la més jove.

      —M’agradaria que no fóssiu tan competitives —va dir la mare—. Totes dues sou bones en coses diferents, això és tot. Us complementeu.

      Vaig esbufegar involuntàriament i em van mirar.

      —Tinc experiència de vida, Ruby. També soc bruixa, i una de bona. No estic disposada a treballar per a un incompetent que no sap què dimonis fa.

      —Et refereixes al cap d’utillatge? Clar que sap el que es fa. Té anys d’experiència, com tota la resta dels que són aquí. Són professionals.

      La mare va assenyalar el set de rodatge amb el cap.

      —Puc provocar efectes especials. Els seus fan pena.

      La tieta Pearl va fer un gest amb la mà i les flames es van tornar a disparar.

      La mare les va apagar.

      —Deixa els trucs de banda un parell de dies, si us plau. Els membres de l’equip no saben que som bruixes i millor que segueixi així.

      —Però el Bill no sap el que es fa. A aquest ritme trigaran una eternitat en filmar —va dir amb el front arrufat—. Només volia ajudar una mica per a alleugerar el procés. Però rebutgen tots els meus suggeriments.

      —No intentes res per venjar-te, tieta Pearl.

      No tenia ni idea de qui era el Bill ni de perquè deia que era un incompetent, però vaig pensar que qualsevol que treballés en una pel·lícula de tal magnitud havia de ser bo al seu treball. O més probable, excel·lent. Tothom volia treballar en la indústria cinematogràfica i la competència pels llocs de treball era ferotge.

      —La Cen té raó. No pots descobrir el nostre secret —va afegir la mare—. Fes una bona feina i guanya’t el seu respecte. Almenys l’Amber t’ha aconseguit un treball.

      La tieta Pearl va fer que no amb el cap.

      —No puc fer-ho. No penso comprometre la qualitat. Tinc uns estàndards, ja ho saps.

      No sabia de quins estàndards parlava. Potser una altra feina fos massa estressant per a ella. Westwick Corners era tan petit que molts habitants tenien diverses feines. Tots havíem de ser emprenedors perquè la economia local era inexistent.

      La família West no era diferent, ja que tots ajudàvem a dirigir l’hostal i el bar, Embruix, a més d’altres feines. Sempre necessitàvem diners per a arribar a fi de mes. Probablement aquella fos la raó per la qual la tieta Amber ens havia involucrat a totes en la pel·lícula.

      A totes excepte a mi, és clar. Em vaig sentir una mica decebuda perquè la tieta Amber no m’hagués aconseguit una feina a mi també, però, en certa manera, era un alleujament. La majoria de les aventures de la família West solien acabar en descontrol. Preferia mirar des de la distància.

      Però així i tot.

      Per què a mi no? Era perquè no practicava suficient la màgia? És veritat, vaig desertar de l’Escola d’Encanteri Pearl, però castigar-me per ser una bruixa gandula em semblava massa extrem. Potser la tieta Amber no creia que fos prou bona, però confiar en la tieta Pearl en una feina abans que en mi era tan sorprenent com molest. Potser que fos el mode de la tieta Amber de fer-me un toc d’atenció, però aquella perspectiva em dolia.

      Vaig veure com la tieta Pearl treia les hamburgueses ennegrides de la graella i les posava en un plat. Ràpidament en va llençar mitja dotzena a la graella.

      —Potser no deuries treballar en la pel·lícula després de tot. Què faran els teus alumnes?

      L’Escola d’Encanteri Pearl no tenia cap estudiant i era un fracàs, malgrat que la tieta Pearl afirmés el contrari. De fet, tots els nostres negocis tenien problemes seriosos, fins i tot el Westwick Corners Weekly. El rodatge de la pel·lícula era l’esdeveniment més important que havia viscut en el poble dècades i tots volíem —més aïna, necessitàvem— formar-ne part.

      —Necessitava un descans de l’ensenyança. Ja saps que m’avorreixo de seguida —va respondre la tieta Pearl—. Els meus estudiants posen a prova la meva paciència.

      —I açò és millor? —vaig preguntar estudiant la meva tieta de cabells canosos—. Estàs cuinant hamburgueses en una barbacoa. I no pares de queixar-te.

      —No és millor en absolut, Cendrine. A això em refereixo —protestà la tieta Pearl—. Se suposava que la feina d’efectes especials seria una sortida per a la meva vena creativa. L’Amber em va prometre control absolut. Va dir que si l’ajudava a treure endavant la pel·lícula faria que valgués la pena. I després em menysprea donant-me una feina molt per sota dels meus talents i capacitats.

      Em vaig sentir temptada de preguntar-li com havia ajudat exactament la tieta Amber perquè la pel·lícula es rodés a Westwick Corners, però la nostra discussió ja s’estava desviant.

      —No pots usar la màgia. Ni foc.

      Vaig tenir la sensació que qualsevol ajuda que hagués proporcionat la tieta Pearl vindria amb condicions. Hi havia coses que era millor no saber.

      —Saps que no faria això, Cendrine. —Va treure el llavi inferior simulant que ploriquejava i va moure els ulls com feia sempre que mentia—. Sempre segueixo les normes.

      Em vaig mossegar la llengua evitant començar una discussió. Probablement la tieta Pearl hagués envestit la tieta Amber amb la feina d’utillatge i l’hagués amenaçat amb una cosa pitjor. La seva decepció només podia significar que podíem esperar algun altre tipus de venjança. No tenia clar quines serien exactament les represàlies, però tots temíem els atacs de «creativitat» de la tieta Pearl. Hi havia un fina línia entre cedir a les seves demandes i mantenir-la allunyada dels problemes. No era d’estranyar que la tieta Amber li hagués aconseguit una feina d’ajudant d’utillatge.

      També era la raó per la qual la mare l’havia posada a càrrec de la barbacoa. Si la tieta Pearl volia jugar amb foc, el millor era que ho fes sota la seva supervisió.

      La mare i jo vam deixar a contracor la tieta Pearl a la furgoneta i vam anar cap a l’hostal per desdejunar. Era estrany tenir-lo completament reservat com estava aquell dia. La majoria de l’elenc i l’equip havien optat per allotjaments més moderns a una hora de distància a Shady Creek, però alguns havien decidit quedar-se al poble. Entre els nostres clients hi havia personalitats molt importants i volíem treure tota l’artilleria per causar una bona impressió. Esperàvem animar la gent a tornar i potser aconseguir certa publicitat gratuïta.

      Vaig ratllar formatges per a les coquetes mentre la mare tallava les verdures. Havíem agafat un bon ritme quan una veu aguda ens va interrompre:

      —Com heu pogut deixar-me aquí sola? —va preguntar la silueta fantasmal de l’àvia Vi revolant d’una banda a l’altra de la cuina—. No m’agraden els intrusos, què fan aquí?

      —Estan rodant una pel·lícula, àvia. És temporal.

      Em va sorprendre que la tieta Amber no l’hagués informat abans sobre la pel·lícula, però la veritat és que no ens havia fet gaire cas a ninguna.

      —No tinc uns dies. Vull que us desfeu de tota aquesta gent.

      El seu aspecte es va esborronar com ocorria sempre que s’enfadava. L’àvia mai havia perdonat la mare per haver convertit la llar familiar en un hostal. I això era la cirereta del pastís.

      —Ets un fantasma, àvia. Tens tot el temps del món.

      L’àvia vivia amb mi a la casa de l’arbre. Encara que pugui semblar que un fantasma és el company de pis ideal, era molt difícil conviure amb l’àvia Vi. Competia constantment per la meva atenció quan teníem hostes i es queixava de la soledat quan estàvem les dues soles.

      —No m’ho recordis. Deixa la casa com estava.

      Es referia a l’hostal, que no havia canviat excepte per la presència dels clients.

      —Hem de guanyar-nos la vida d’alguna manera, àvia. Se’n aniran prompte.

      Em sentia malament per ella, però les nostres necessitats econòmiques superaven els meus sentiments. O rentàvem les habitacions o ens mudàvem a un altre poble amb més oportunitats.

      —Prompte és dos dies més tard del que puc suportar. Intento ser pacient, però ja s’han passat. N’he tingut prou. Ara em toca a mi donar l’espectacle —va dir mentre es dirigia a la porta del menjador.

      Vaig córrer cap a la porta i la vaig blocar amb el meu cos.

      —Espectre, àvia. Ets un espectre, no un espectacle. Si us plau, no entris. T’ho compensaré d’alguna manera, t’ho prometo.

      Vaig mirar la mare però estava d’esquenes front a la graella preparant el desdejuni.

      —Saps que puc travessar-te, Cen. —Flotava a quinze centímetres de la meva cara—. No m’obliguis a fer-ho.

      —D’acord, està bé. Per què no fem pocions més tard? —El suborn era la meva única arma. L’àvia podia causar estralls si no se’n sortia amb la seva—. Fa temps que no en fem.

      L’aura de l’àvia s’il·luminà immediatament d’un feliç groc sol.

      —M’encantaria. Farem pocions d’amor i encantarem tots els membres de la pel·lícula. —Va riure com una adolescent—. Pensa en tots els problemes que causarem.

      —Sona divertit!

      La meva veu va sortir una mica més aguda del normal, així que esperava que sonés convincent. No tenia intenció d’usar la màgia amb l’equip de la pel·lícula sense que se’n assabentessin, però l’àvia Vi no tenia perquè saber-ho.

      —Potser podríem fer-ho demà, quan les coses es calmin una mica.

      Va negar amb el cap lentament.

      —No. Hauràs de pensar alguna cosa millor. Què se suposa que he de fer mentrestant?

      —Per què no tries unes sèries o pel·lícules per veure? Podríem fer un marató d’Embruixada o de La bella geni aquesta nit. Per a inspirar-nos.

      Vaig allargar la mà per donar-li una palmada, però, naturalment, la meva mà la va travessar.

      —Això és tot el que tens? No mereix la pena —digué l’àvia Vi—. A més, no estic d’humor per comèdia. De fet, no m’importaria desfogar-me espantant uns quants per allà. Crearé el meu propi drama.

      —Si us plau, àvia, no.

      Vaig aixecar les mans en senyal de protesta. Era obvi d’on havia tret la seva actitud la tieta Pearl, però també estava clar que l’àvia Vi havia arribat massa lluny. Vaig baixar la veu perquè la mare no m’escoltés.

      —Potser podries llençar-los un encanteri a la tieta Amber i a la tieta Pearl. Perquè es portin millor.

      —Mmmm.

      Va flotar cap al sostre, submergida en els seus pensaments. Un parell de segons després es va posar a cinc centímetres de mi.

      —És molt bona idea, Cen. Aprendràs alguna cosa nova i les meves filles es portaran bé per una vegada.

      —Fet —vaig dir—. Agafaré algunes plantes del jardí i ens veurem a la casa de l’arbre per la nit.

      Les pocions eren l’única part de la bruixeria amb la qual em sentia realment còmoda, encara que dubtava que hi hagués una poció prou forta per a eliminar els límits de les fortes personalitats de les meves tietes. Semblava satisfer l’àvia Vi, almenys de moment.

      —Ta-txan.

      La imatge de l’àvia Vi es va esvair.

      Vaig tornar a pensar en la tieta Pearl. Deixar-la sense supervisió amb l’equip de la pel·lícula era arriscat, però no teníem elecció. Almenys encara era prompte i a aquelles hores estava d’un humor més civilitzat i menys propens a actuar. La barbacoa havia satisfet la seva necessitat de foc pel moment.

      Necessitàvem dues persones a l’hostal, una per a cuinar i una altra per servir el desdejuni. Com a cambrera, tenia una intenció oculta, i era aconseguir entrevistes amb els nostres clients més famosos. Aleshores potser, i només potser, un dels meus articles cridés l’atenció dels lectors i obtingués bons resultats. Ja tenia bastants articles pensats sobre el rodatge de la pel·lícula i escrits sobre les estrelles de cinema. L’únic que necessitava era conèixer-ne alguns mentre servia el desdejuni.

      El que volia per sobre de tot era conèixer l’Steven Scarabelli, el llegendari productor que s’allotjava al nostre hostal. Però això no ocorreria, almenys de moment. Me l’havia perdut per uns minuts, ja que s’havia saltat el desdejuni i havia marxat al set mentre cuinàvem.

      Afortunadament, a la mare i a mi no ens va portar gaire temps atendre els clients i vam tornar prompte a la furgoneta. El carrer major arrebossava d’activitat i havien pintat més edificis durant la nostra absència. Les noves façanes del carrer contrastaven amb la resta dels carrers. Allà els edificis abandonats romanien tapiats i la pintura es desprenia de les façanes de fusta.

      Vaig sentir una onada d’esperança, satisfeta per veure que la pel·lícula ja havia tornat la vida a Westwick Corners, encara que el rodatge no hagués començat. La població del poble havia disminuït de milers a centenars en l’última dècada

